Sute de români rezerviști au fost chemaţi urgent la unitatea militară din reședință de județ.
Este vorba despre rezerviști din judeţul Botoșani, care au fost chemați la unitatea militară din municipiul reședință de județ. Din primele informații, aproximativ 400 de persoane au fost chemate pentru actualizarea datelor, potrivit newsradio.ro.
Totodată, în această perioadă, Ministerul Apărării Naționale organizează o nouă campanie de recrutare și selecție pentru cetățenii care doresc să îndeplinească serviciul militar în rezervă, în calitate de rezervist voluntar în Armata României.
Sunt disponibile 4.936 de locuri de rezerviști voluntari (ofițeri, maiștri militari, subofițeri, gradați și soldați) în unități militare de pe întregul teritoriu național.